مالدیپ

مالدیپ () باضابطہ نام جمہوریہ مالدیپ، جزائر پر مشتمل ایک ریاست ہے جو بحر ہند میں واقع ہے۔ یہ بھارت کے جزائر لکادیپ کے جنوب میں،جبکہ سری لنکا سے تقریباً سات سو کلومیٹر (435 میل) جنوب مغرب میں واقع ہے۔ 26 مرجانی چٹانیں ایک ایسے خطے کو تشکیل دیتی ہیں جو 1192 چھوٹے جزائر پر مشتمل ہے جن میں سے تقریباً 200 جزیرے ہی ایسے ہیں جن پر انسانی آبادی موجود ہے۔ مالدیپ کا دار الحکومت مالے ہے جہاں پورے ملک کی 80 فیصد آبادی قیام پزیر ہے۔ یہاں کے زیادہ تر لوگ مسلمان ہیں۔

نام 
مالدیپ کا مطلب غالباً "پہاڑی جزیرے" ہے (تامل میں ملائی کا مطلب پہاڑ اور تیوو کا مطلب "جزیرہ" ہوتا ہے) یا پھر اس کا مطلب "ہزاروں جزائر" ہے۔ چند ماہرین کا ماننا ہے کہ مالدیپ کا لفظ سنسکرت کے لفظ مالادیپوا سے نکلا جس کا مطلب "جزائر کا گجرا" یا "جزائر کا ہار" ہے یا پھر "مہیلا دیپوا" یعنی "عورتوں کا جزیرہ" سے نکلا ہے۔ چند ماہرین اسے عربی کے لفظ محل سے نکلا ہوا لفظ قرار دیتے ہیں۔ مالدیپ دو عربی لفظوں محل ذیبة سے ماخوذ ہے جس کا مطلب جزیروں کی جگہ ہے یہ نام اس کو ایک یمنی شخص نے دیا تھا۔

تاریخ 
1153ء میں اسلام سے آشنا ہونے کے بعد یہ جزائر پرتگیزیوں (1558ء)، ولندیزیوں (1654ء) اور برطانویوں(1887ء) کی نو آبادی بنے۔ 1965ء میں مالدیپ نے برطانیہ سے آزادی حاصل کی اور 1968ء میں اسے جمہوریہ قرار دیا گیا۔ حالانکہ 40 برسوں میں محض چند دو افراد ہی صدور قرار پائے۔ 
مالدیپ آبادی کے لحاظ سے ایشیا کا سب سے چھوٹا ملک ہے۔ یہ سب سے چھوٹا مسلم اکثریتی ملک بھی ہے۔ اسلام تقریباً تمام آبادی کا باضابطہ مذہب ہے جبکہ قومی و عام زبان دیویہی ہے، جو ہند یورپی زبانوں سے تعلق رکھتی ہے اور سری لنکا کی زبان سنہالی سے میل کھاتی ہے۔

نظام حکومت 

ملک میں صدارتی نظام حکومت موجود ہے۔ پارلیمنٹ صدر کو نامزد کرتی ہے اور عام شہری ووٹ دے کر اس کی توثیق کرتے ہیں۔ صدر چار سالوں کے لیے منتخب ہوتا ہے۔ پارلیمنٹ کو مجلس کہا جاتا ہے جس کے کل 54 ارکان ہوتے ہیں جن میں سے 8 کو صدر نامزد کرتا ہے باقی کو ووٹرز منتخب کرتے ہیں ہیں۔ 8 ارکان مالے سے منتخب ہوتے ہیں۔ دیگر 38 کو 19 اضلاع سے منتخب کیا جاتا ہے ۔

سیاحت 
سیاحت کے حوالے سے مالدیپ دنیا بھر میں ممتاز مقام رکھتا ہے۔ ملکی معیشت سیاحت کے علاوہ ماہی گیری پر انحصار کرتی ہے۔ جہاز سازی، بنکاری اور ساخت گری کے شعبہ جات بھی اچھی رفتار سے آگے بڑھ رہے ہیں۔ جنوب ایشیائی ممالک میں مالدیپ دوسرے درجے پر سب سے زیادہ جی ڈی پی کا حامل ہے (3900 امریکی ڈالرز بمطابق 2002ء)۔ اس کے اہم تجارتی شراکت داروں میں بھارت، سری لنکا، تھائی لینڈ، ملائیشیا اور انڈونیشیا شامل ہیں۔

جغرافیہ 
مالدیپ دنیا کا سب سے سپاٹ ترین ملک ہے اور اس کی زیادہ سے زیادہ زمینی سطح صرف 2.3 میٹر (ساڑھے 7 فٹ) ہے۔ گزشتہ ایک صدی میں سمندروں کی سطح میں 20 سینٹی میٹر (8 انچ) اضافہ ہوا ہے۔ سمندر کی سطح میں بڑھتے ہوئے اس اضافے نے مالدیپ کی بقا کو خطرے سے دوچار کر دیا ہے۔ 
2004ء میں بحر ہند میں آنے والے سونامی نے مالدیپ کو بھی لپیٹ میں لیا تھا اور ملک کے کئی علاقے سمندری پانی میں ڈوب گئے اور کئی افراد بے گھر ہو گئے اور 6 غیر ملکیوں سمیت 75 افراد ہلاک ہوئے۔

موسم 
مالدیوز میں گرم ٹراپیکل موسم ہوتا ہےـ اور گرمی کی شدت ہوتی ہے۔

زیادہ تر یہاں دو موسم پائے جاتے ہیں، گرمی اور برسات۔ یہاں سردی نہ ہونے کے برابر ہے۔

متعلقہ مضامین مالدیپ 
 فہرست متعلقہ مضامین مالدیپ
 معمون عبدالقیوم

بیرونی روابط

حوالہ جات 

مالدیپ
1965ء میں قائم ہونے والے ممالک اور علاقے
اقوام متحدہ کے رکن ممالک
ایشیائی ممالک
بحر ہند کے جزائر
بحر ہند کے مجمع الجزائر
بحر ہند کے ممالک
جزیرہ ممالک
جمہوریتیں
جنوب ایشیائی ممالک
جنوبی ایشیاء کے تغیرات ارض
دولت مشترکہ جمہوریتیں
دولت مشترکہ کے رکن ممالک
سارک کے رکن ممالک
مسلم اکثریتی ممالک
مؤتمر عالم اسلامی کے رکن ممالک
ایشیا میں 1965ء کی تاسیسات
علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات
سابقہ مملکتیں
سابقہ زیر حمایت ریاستیں
Short description is different from Wikidata
سابقہ سلطنت